জুগিরকান্দি মায়াবন
জুগিরকান্দি মায়াবন সিলেটের গোয়াইনঘাট উপজেলার আলীরগাঁও ইউনিয়নে জুগিরকান্দি হাওরে অবস্থিত একটি জলারবন। স্থানীয়ভাবে বনটিকে মায়াবন হিসেবে ডাকা হয়। মনে করা হয় প্রায় এক হাজার একর ভূমি জুড়ে বিস্তীর্ণ এ বন বাংলাদেশের সব থেকে বড় জলাবন। রাতারগুলের চেয়ে আয়তনে অন্তত তিনগুণ বড় মায়াবনটি রাতারগুল থেকে মাত্র ১৫ কিলোমিটার দূরে অবস্থিত। মায়াবনটির উত্তর দিকে সারি ও পিয়াইন নদী এসে এক হয়েছে।